Monacóban a francia a negyedik rajtpozíciót szerezte meg. A 12. körben Schumacher Alesivel ütközött, de tovább tudtak haladni a versenyben. Alesi autója az ütközésben megsérült, majd a 28. körben pedig kiesett. Kanadában Alesi ismét a dobogó legalsó fokára állhatott fel. Franciaországban miután elállt az eső, a mezőny újra elrajtolt. Patrese megtartotta a vezetést Mansell és Brundle előtt, Alesi feljött a negyedik helyre. Patrese elengedte Mansellt, így a brit az élre állt. Ismét elkezdett esni, ekkor mindenki kiállt esőgumikért, de Alesi túl későn ment ki boxba, ezért hatodiknak esett vissza. A 61. körben a francia motorhiba miatt kiesett. Németországban Jean Alesi az ötödik helyen ért célba. Az F92A rövid és nem túl szerencsés életének legutolsó versenye éppen a Hungaroringen volt, ahol Alesi és Capelli a kilencedik és tizedik helyről vághattak neki a 77 körös futamnak. már a 14. körben kicsúszott, és feladni kényszerült a küzdelmet, Capelli pedig három helyet szépített, így végül hatodikként ért célba. A következő futamtól már az átalakított F92AT debütált. Monzában a 13. körben mindkét Ferrari kiesett. Alesi üzemanyagrendszere meghibásodott, míg Capelli elektromos hiba miatt esett ki.